b'\n_START_ARTICLE_\nJuli Zeh\n_START_SECTION_\n\xc5\xbdivljenje\n_START_PARAGRAPH_\nJuli Zeh je h\xc4\x8derka biv\xc5\xa1ega direktorja Nem\xc5\xa1kega zveznega parlamenta, Wolfganga Zeha._NEWLINE_Obiskovala je pedago\xc5\xa1ko srednjo \xc5\xa1olo Otta K\xc3\xbchneja v Bonnu, kjer je tudi opravila maturo. Nato je sledil \xc5\xa1tudij prava, s poudarkom na \xc4\x8dlovekovih pravicah, v Passauu, Krakovu, New Yorku in Leipzigu. Po opravljeni praksi pri OZN v New Yorku, je sledil magistrski \xc5\xa1tudij \xe2\x80\x9ePravo evropske integracije\xe2\x80\x9c, ki ga je zaklju\xc4\x8dila s pridobitvijo magisterija znanosti\xc2\xa0\xc2\xbbLL. M. Eur. \xe2\x80\x93 Master of European Laws\xc2\xab._NEWLINE_S \xc5\xa1tudijem na Nem\xc5\xa1kem in\xc5\xa1titutu za knji\xc5\xbeevnost Leipzig je Juli Zeh pri\xc4\x8dela leta 1996, \xc5\xa1e preden je kon\xc4\x8dala \xc5\xa1tudij prava, ter ga leta 2000 uspe\xc5\xa1no zaklju\xc4\x8dila. Medtem je svoj sloves s podro\xc4\x8dja knji\xc5\xbeevnosti uporabila tudi v politi\xc4\x8dne namene. Tako spada med avtorje, ki so leta 2005 na zvezno-parlamentarnih volitvah, na poziv nem\xc5\xa1kega umetnika G\xc3\xbcnterja Grassa, javno podprli rde\xc4\x8de-zeleno koalicijo (koalicijo med nem\xc5\xa1kimi socialdemokrati ( stranka: SPD) in zelenimi (stranka: Die Gr\xc3\xbcnen)). Leta 2009 je med drugim bila tudi \xc4\x8dlanica 13. zvezne skup\xc5\xa1\xc4\x8dine za izvolitev nem\xc5\xa1kega zveznega predsednika. Prav tako kot predstavnica za za\xc5\xa1\xc4\x8dito \xc5\xbeivali, javno podpira organizacijo\xc2\xa0\xc2\xbb\xc5\xa0tiri tace \xe2\x80\x93 (Vier Pfoten)\xc2\xab._NEWLINE_Leta 2010 je Juli Zeh na Saarlandski univerzi v Saarbr\xc3\xbcckenu doktorirala iz prava. Njena disertacija obravnava zakonodajno dejavnost prehodne uprave ZN. Zanjo je bila odlikovana z \xc2\xa0\xc2\xbbNem\xc5\xa1ko \xc5\xa1tudentsko nagrado (Deutscher Studienpreis)\xc2\xab\xc2\xa0hambur\xc5\xa1ke fundacije K\xc3\xb6rber, ki jo vsako leto podeli predsednik nem\xc5\xa1kega zveznega parlamenta. Prav tako je \xc4\x8dlanica Dru\xc5\xa1tva nem\xc5\xa1kih pisateljev \xe2\x80\x93\xc2\xa0\xc2\xbbPEN-Zentrum Deutschland\xc2\xab._NEWLINE_Od leta 2007 \xc5\xbeivi Juli Zeh v Barnewitzu, v okro\xc5\xbeju Havellanda, v zvezni de\xc5\xbeeli Brandenburg. Juli Zeh je poro\xc4\x8dena in mati.\n_START_SECTION_\nPoliti\xc4\x8dna stali\xc5\xa1\xc4\x8da\n_START_PARAGRAPH_\nJanuarja leta 2008 je Juli Zeh vlo\xc5\xbeila prito\xc5\xbebo proti biometri\xc4\x8dnim potnim listom na nem\xc5\xa1ko zvezno ustavno sodi\xc5\xa1\xc4\x8de. Po njenem mnenju obvezno vsebovanje prstnih odtisov v potnih listih ni u\xc4\x8dinkovit ukrep "varnostne politike", temve\xc4\x8d predstavlja le nesmiseln poseg v temeljne pravice posameznika, ter pri tem hkrati predstavlja temeljni problem v svobodnja\xc5\xa1ki dru\xc5\xbebi. Do sedaj politiki \xc5\xa1e niso obrazlo\xc5\xbeili, kako naj bi ta ukrep prepre\xc4\x8dil teroristi\xc4\x8dne napade, saj v nobenem do sedaj izpeljanem ali na\xc4\x8drtovanem atentatu ponarejen potni list ni imel pomembnej\xc5\xa1e vloge. Zavzema se za tako predstavo \xc4\x8dloveka, kateremu \xc4\x8dlovek nato na\xc4\x8deloma ne bi predstavljala potencialne nevarnosti, tako zanj kot za ostale. Zvezno ustavno sodi\xc5\xa1\xc4\x8de je to\xc5\xbebo, zaradi formalnih razlogov, zavrnilo._NEWLINE_Po razkritju NSA-afere je Juli Zeh julija 2013 v odprtem pismu pozvala nem\xc5\xa1ko kanclerko Angelo Merkel k \xe2\x80\x9eustreznemu ukrepanju\xe2\x80\x9c in zahtevala, da se ljudem v dr\xc5\xbeavi pove vsa resnica o prislu\xc5\xa1kovanju NSA. 18 septembra 2013 je Urad vlade za komuniciranje skupaj s pribli\xc5\xbeno 20 pisatelji predala pismo, pod katerega se je podpisalo prek 67.000 ljudi._NEWLINE_V slede\xc4\x8dih intervjujih, je Juli Zeh pojasnila svoje stali\xc5\xa1\xc4\x8de glede te tematike. V intervjuju za Frankfurter Rundschau je poudarila pomen zasebnosti za identiteto \xc4\x8dloveka. Pri tem je opozorila na izjavo zveznega ustavnega sodi\xc5\xa1\xc4\x8da, da \xc4\x8dlovek, ki je opazovan, ni ve\xc4\x8d svoboden \xc4\x8dlovek. Opozorila pa je tudi na rezultate vedenjske psihologije, ki so pokazali, da se \xc4\x8dlovek \xe2\x80\x93 prav tako kot pes \xe2\x80\x93 druga\xc4\x8de odzove, ko se po\xc4\x8duti opazovanega. V pogovorni oddaji\xc2\xa0\xc2\xbbG\xc3\xbcnther Jauch\xc2\xab\xc2\xa0sta gosta Juli Zeh in Ranga Yogeshwar to izgubo nadzora nad lastnim \xc5\xbeivljenjem ponazorila, kot nekak\xc5\xa1no posledico opazovanja in nadzorovanja.\n_START_SECTION_\nLiterarno ustvarjanje\n_START_PARAGRAPH_\nPrvi roman Juli Zeh, Orli in angeli \xe2\x80\x93 prevod v 31 jezikov \xe2\x80\x93 se odvija v okolju mednarodno aktivnih pravnikov in mamilarske mafije. Ustrezno biografiji avtorice, ima roman pravno vsebino: obravnava \xc4\x8dlovekove pravice in s tem \xe2\x80\x9eposebno pravno obliko, ki si pravzaprav le delno zaslu\xc5\xbei naziv \xe2\x80\x93 Pravo\xe2\x80\x9c, saj je \xc5\xa1e vedno sredi nastajanja, ter se hkrati neprestano soo\xc4\x8da z lastnim propadom in z lastno neu\xc4\x8dinkovitostjo._NEWLINE_Prizori\xc5\xa1\xc4\x8de dela: Sla po igri je gimnazija v Bonnu, doma\xc4\x8dem kraju Juli Zeh. Protagonisti so \xc5\xa1olarji in u\xc4\x8ditelji te \xc5\xa1ole. Na podlagi njihovega vedenja in njihovih stali\xc5\xa1\xc4\x8d se obravnava pravno-filozofsko vpra\xc5\xa1anje glede objektivnega obstoja prav in narobe. Z odlomkom iz tega romana, se je Juli Zeh leta 2004, neuspe\xc5\xa1no, potegovala za\xc2\xa0\xc2\xbbnagrado Ingeborg Bachmann (Ingeborg-Bachmann-Preis)\xc2\xab. Njeno besedilo je naletelo na deljen odziv \xc5\xbeirije. Roman je kljub vsemu, dosegel \xc5\xa1ir\xc5\xa1o publiko in dobil predvsem pozitivne recenzije v nem\xc5\xa1kih feljtonih. Bernhard Studlar je na podlagi tega romana izdelal istoimensko gledali\xc5\xa1ko igro, ki je do\xc5\xbeivela krstno uprizoritev 16. marca 2006 v\xc2\xa0\xc2\xbbDeutsches Schauspielhaus Hambur\xc2\xab, ter jo od za\xc4\x8detka leta 2007 uprizarjajo tudi v\xc2\xa0\xc2\xbb Junges Theater Bremen\xc2\xab._NEWLINE_Potopis Ti\xc5\xa1ina je hrup: potovanje po Bosni je nastal kot produkt njenega popotovanja po Bosni in Hercegovini v poletju leta 2001. V Bosno se je odpravila, da bi \xc4\x8dim bolj pravilno odgovorila na vpra\xc5\xa1anje, zakaj je tam pri\xc5\xa1lo do vojne in kdo jo je za\xc4\x8del. Prav tako delo pripoveduje o globokem razo\xc4\x8daranju in zbeganosti doma\xc4\x8dinov, zaradi neupo\xc5\xa1tevanja njihove dr\xc5\xbeave s strani ZN in zaradi nevidnosti s strani EU._NEWLINE_\xc2\xbbPes te\xc4\x8de skozi republiko (Ein Hund l\xc3\xa4uft durch die Republik)\xc2\xab, je antologija s pripovedmi, mladih Bo\xc5\xa1njakov o razmerah v njihovi dr\xc5\xbeavi, ki jo je izdala skupaj s Davidom Finckom in Oskarjem Tersom v nem\xc5\xa1kem jeziku._NEWLINE_\xc2\xbbMali pogovorni leksikon za hi\xc5\xa1ne pse (Kleinr Konversationslexikon f\xc3\xbcr Haushunde)\xc2\xab, s fotografijami Davida Fincka, je iz\xc5\xa1el leta 2005. V njem hi\xc5\xa1ni pes Othello obrazlo\xc5\xbei pisateljici svet, kakr\xc5\xa1en je v resnici in sicer iz pasjega zornega kota._NEWLINE_Delo\xc2\xa0\xc2\xbbVse na travniku (Alles auf dem Rasen)\xc2\xab\xc2\xa0je iz\xc5\xa1lo v marcu leta 2006 in je zbirka 30 esejev._NEWLINE_Leta 2007 objavljeni roman\xc2\xa0\xc2\xbbTrsje (pri tem je mi\xc5\xa1ljena mo\xc4\x8dvirska ali vodna rastlina) \xe2\x80\x93 (Schilf)\xc2\xab\xc2\xa0povezuje kriminalno dogajanje, z dvema elitnima fizikoma z razglabljanjem o fenomenu \xc4\x8dasa. \xc5\xa0e istega leta pa je bil roman s strani Betinne Bruinier in Katje Friederich preoblikovan v dramo, ter 13 decembra leta 2007 v ljudskem teatru M\xc3\xbcnchen krstno uprizorjen. Za uprizoritev je \xc4\x8dasnik M\xc3\xbcnchner Abendzeitung, Betinno Bruinier odlikoval z nagrado\xc2\xa0\xc2\xbbZvezda leta (Stern des Jahres)\xc2\xab. Leta 2012 pa je v dunajskem \xc2\xa0\xc2\xbbKosmos Theater\xc2\xab\xc2\xa0sledila \xc5\xa1e avstrijska krstna uprizoritev tega dela._NEWLINE_Gledali\xc5\xa1ka igra\xc2\xa0\xc2\xbbCorpus Delicti\xc2\xab\xc2\xa0se odvija v letu 2057. Osnova celotne dr\xc5\xbeave je postala\xc2\xa0\xc2\xbbmetoda\xc2\xab, to pomeni, da dr\xc5\xbeava svoje dr\xc5\xbeavljane sili k zdravstvenim preventivam in pri tem celo kajenje cigaret obravnava kot kaznivo dejanje. Dramo so leta 2007 krstno uprizorili na vsakoletnem mednarodnem umetni\xc5\xa1kem festivalu\xc2\xa0\xc2\xbbRuhrtriennale\xc2\xab\xc2\xa0v Porurju. Istoimenski roman\xc2\xa0\xc2\xbbCorpus Delicti\xc2\xab\xc2\xa0pa je iz\xc5\xa1el leta 2009.\xc2\xa0\xc2\xbbCorpus Delicti \xe2\x80\x93 zvo\xc4\x8dna novela\xc2\xab\xc2\xa0je Juli Zeh razvila leta 2009 skupaj z glasbeno skupino Slut, kot me\xc5\xa1anico radijske igre in glasbe. Pri \xc5\xbeivi priredbi so bili dodatno vklju\xc4\x8deni \xc5\xa1e nekateri elementi iz umetnosti videa in teatra._NEWLINE_Prav tako leta 2009 Juli Zeh skupaj z Ilijo Trojanowim objavila knjigo\xc2\xa0\xc2\xbbNapad na svobodo: blodnja varnosti, dr\xc5\xbeava nadzora in razgradnja dr\xc5\xbeavljanskih pravic (Angriff auf die Freiheit: Sicherheitswahn, \xc3\x9cberwachungsstaat und der Abbau b\xc3\xbcrgerlicher Rechte)\xc2\xab. V okviru predstavitve te knjige sta avtorja kritizirala dr\xc5\xbeavo, ki pod pretvezo "boja proti terorizmu" vedno bolj vdira v zasebnost svojih dr\xc5\xbeavljanov._NEWLINE_Leta 2010 je kot gostja v dokumentarnem filmu\xc2\xa0\xc2\xbbNorost \xe2\x80\x93 anatomija nedoumljivega (Amok \xe2\x80\x93 Anatomie des Unfassbaren)\xc2\xab\xc2\xa0Juli Zeh razpravljala o vzrokih strelskih pohodov, pobojev, . . ._NEWLINE_Leta 2012 objavljeni roman\xc2\xa0\xc2\xbb\xc4\x8cas ni\xc4\x8d (Nullzeit)\xc2\xab, opisuje z dveh razli\xc4\x8dnih perspektiv ljubezensko razmerje med tremi osebami, ki se razvije med potaplja\xc5\xa1kim dopustom na \xc5\xa1panskem otoku Lanzarote. Roman je po besedah avtorice tako\xc2\xa0\xc2\xbbpsiholo\xc5\xa1ki triler\xc2\xab\xc2\xa0kot tudi\xc2\xa0\xc2\xbbljubezenski roman\xc2\xab. V njem se odseva tudi navdu\xc5\xa1enje Juli Zeh nad \xc5\xa1portnim potapljanjem, katerega se je nau\xc4\x8dila leta 2010.\n_START_SECTION_\nMotivi\n_START_PARAGRAPH_\nPisanje Juli Zeh se vrti okoli antagonizma oz. nasprotovanja med kaosom in redom, pri tem pa se spra\xc5\xa1uje, \xc4\x8de in kako se lahko misel in morala ponovno vzpostavita, ko tradicionalne vrednote postanejo brez vsakr\xc5\xa1nega pomena. Ponavljajo\xc4\x8di motivi so vpra\xc5\xa1anja o izgubljenih povezavah, nosilnih normah in zasebnosti v dru\xc5\xbebi individualizma in globalizacije, v kateri ni mogo\xc4\x8de ve\xc4\x8d prepoznati skupne odgovornosti za svetovno skupnost. V oddaji\xc2\xa0\xc2\xbbFilozofski kvartet (Philosophisches Quartett)\xc2\xab\xc2\xa0je Juli Zeh maja 2011 na temo: \xe2\x80\x9eSo skupnosti sposobne u\xc4\x8denja?\xe2\x80\x9c izrekla svoj \xe2\x80\x9enajljub\xc5\xa1i stavek\xe2\x80\x9c_NEWLINE_\xe2\x80\x9eDemokracija ni postopek z namenom, da se dose\xc5\xbee dober cilj. [...] Demokracija ni metoda za dolo\xc4\x8ditev najbolj\xc5\xa1ega rezultata, ampak je le metoda za razpr\xc5\xa1itev mo\xc4\x8di.\xe2\x80\x9c_NEWLINE_Literarno pisanje je, tako Zeh, v trenutku, ko nastaja besedilo, izklju\xc4\x8dno komunikacija s samim seboj. Literarno-teoreti\xc4\x8dno se avtorica vidi v sozvo\xc4\x8dju oz. v koraku z "modo" ter se ne ozna\xc4\x8duje za zagovornico namernega pisanja, ampak daje na nam vsem dobro znano vpra\xc5\xa1anje, ki ga v \xc5\xa1olah \xc5\xa1e vedno radi postavijo, \xe2\x80\x93 \xe2\x80\x9eKaj nam \xc5\xbeeli avtor s tem povedati?\xe2\x80\x9c, \xe2\x80\x93 odgovor \xe2\x80\x9eNi\xc4\x8d!\xe2\x80\x9c._NEWLINE_Hkrati je pri tem avtorica mnenja, da se zgodbe ne pi\xc5\xa1ejo zato, ker pa\xc4\x8d nekaj deluje, ampak se pi\xc5\xa1ejo vedno le o ne\xc4\x8dem, kar ne deluje._NEWLINE_Zanjo je odlo\xc4\x8dilnega pomena, da najde marginalno razliko med fikcijo in realnostjo._NEWLINE_Juli Zeh je \xc5\xbee od nekdaj rada veliko brala in si pri tem kot otrok rada predstavljala, da je ena izmed protagonistov v romanu. Prav tako je priznala, da so ji diagnosticirali tudi la\xc5\xbejo obliko shizofrenije'